《方干故居》
宋代·杨杰

千载富春渚，先生家独存。元英播寰宇，丹桂付儿孙。

文正重高节，子陵同享尊。泊舟明月夜，重为吊吟魂。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。